(ສພຊ) ລະຫວ່າງວັນທີ 5-7 ມີນາ 2018, ທ່ານ ນາງ ປານີ ຢາທໍ່ຕູ້ກຳມະການກົມການ ເມືອງສູນກາງພັກປະທານສະພາ ແຫ່ງຊາດພ້ອມດ້ວຍຄະນະໄດ້ ເດີນທາງຢ້ຽມຢາມພົບປະພໍ່ແມ່ ປະຊາຊົນຢູ່ 2 ແຂວງພາກກາງ ຄື:ຄຳມ່ວນ ແລະ ສະຫວັນນະເຂດ.
ໂອກາດເຮັດວຽກຢູ່ແຂວງ ຄໍາມ່ວນ ປະທານສະພາແຫ່ງ ຊາດ ພ້ອມດ້ວຍຄະນະ ໄດ້ຮັບ ການຕ້ອນຮັບຈາກທ່ານ ໂອໄດ ສຸດາພອນ ເຈົ້າແຂວງໆຄຳມ່ວນ
ພ້ອມດ້ວຍຄະນະນຳອ້ອມຂ້າງ ແຂວງ, ຈາກນັ້ນ ທ່ານປະທານ ສະພາແຫ່ງຊາດ ພ້ອມດ້ວຍ ຄະ ນະໄດ້ເຮັດວຽກຮ່ວມກັບສະພາ ປະຊາຊົນແຂວງຄໍາມ່ວນ, ຮັບ ຟັງລາຍງານສະພາບລວມໃນ ການຈັດຕັ້ງປະຕິບັດພາລະບົດ ບາດຂອງຄະນະສະມາຊິກສະພາແຫ່ງຊາດປະຈຳເຂດເລືອກ ຕັ້ງທີ 12 ແລະ ສະພາປະຊາຊົນ ແຂວງຄຳມ່ວນ ໃນໄລຍະຜ່ານ ມາ, ພົບປະໂອ້ລົມຄະນະບໍລິ ຫານງານພັກແຂວງ, ພະນັກ ງານຫຼັກແຫຼ່ງຂອງແຂວງ ເຊິ່ງ ໄດ້ຮັບຟັງການລາຍງານໂດຍຫຍໍ້ກ່ຽວກັບການພັດທະນາເສດ ຖະ ກິດ-ສັງຄົມຂອງແຂວງ ຈາກ ທ່ານເຈົ້າແຂວງ ແລະ ພົບປະ ໂອ້ລົມຄະນະພັກເມືອງ, ບ້ານ, ເຂດຈຸດສຸມ ແລະ ປະຊາຊົນ ຢູ່ ບ້ານກອງລໍ ເມືອງຄູນຄຳ.
ຈາກນັ້ນ, ປະທານສະພາ ແຫ່ງຊາດ ພ້ອມດ້ວຍຄະນະ ໄດ້ ສືບຕໍ່ພົບປະຢ້ຽມຢາມແຂວງສະ ຫວັນນະເຂດ ໂດຍການຕ້ອນຮັບ ຂອງທ່ານ ຄຳເຜີຍ ຜັນທະຈອນ ຮອງເລຂາພັກແຂວງ, ປະທານ ສະພາປະຊາຊົນແຂວງ ເຊິ່ງໄດ້ ເຮັດວຽກຮ່ວມກັບການນໍາຂອງ ແຂວງ, ພະນັກງານຫຼັກແຫຼ່ງ ຂອງແຂວງ ກ່ອນອື່ນໄດ້ຮັບຟັງ ບົດລາຍງານຫຍໍ້ກ່ຽວກັບການ ພັດທະນາເສດຖະກິດ-ສັງຄົມ ຂອງແຂວງ ໄດ້ເຮັດວຽກຮ່ວມ ກັບຄະນະພັກ, ອຳນາດການປົກ ຄອງ ແລະ ປະຊາຊົນກຸ່ມບ້ານ ຫ້ວຍຫອຍ ເມືອງພິນ ແຂວງ ສະຫວັນນະເຂດ, ຈາກນັ້ນ ຄະ ນະ ຍັງໄດ້ຢ້ຽມຢາມເຂື່ອນໄຟຟ້າ ເຊລະນອງ 1.
ພາຍຫລັງຮັບຟັງບົດລາຍ ງານຂອງອຳນາດການປົກຄອງ ແລະ ຄຳຄິດຄຳເຫັນ, ຂໍ້ສະເໜີ ຕ່າງໆທ່ານປະທານສະພາແຫ່ງ ຊາດ ໄດ້ສະແດງຄວາມຍ້ອງ ຍໍຊົມເຊີຍຕໍ່ຜົນສຳເລັດຢ່າງຮອບ ດ້ານຂອງແຂວງ, ຂອງເມືອງ ເວົ້າລວມ, ເວົ້າສະເພາະແມ່ນ ຂອງແຕ່ລະບ້ານ ໄດ້ມີການພັດ ທະນາຮອບດ້ານ ຕິດພັນກັບແຫຼ່ງ ທ່ອງທ່ຽວ ທັງໄດ້ມີການປັບປຸງ ປ່ຽນແປງ, ພັດທະນາດີຂຶ້ນ ສາ ມາດດຶງດູດນັກທ່ອງທ່ຽວທັງ ພາຍໃນ ແລະ ຕ່າງປະເທດເຂົ້າມາທ່ຽວຊົມສະຖານທີ່ດັ່ງກ່າວ ເພີ່ມຂຶ້ນໃນແຕ່ລະປີ, ເຮັດໃຫ້ປະ ຊາຊົນມີລາຍຮັບ ແລະ ຊີວິດການ ເປັນຢູ່ດີຂຶ້ນເປັນກ້າວໆ; ພ້ອມນັ້ນ ທ່ານຍັງໄດ້ຮຽກຮ້ອງໃຫ້ເອົາໃຈ ໃສ່ໃນການປະຕິບັດທິດທາງ ແຜນການດັ່ງກ່າວ ໃຫ້ມີການ ປ່ຽນແປງທີ່ດີຂຶ້ນກວ່າເກົ່າ; ອຳ ນາດການປົກຄອງຕ້ອງໄດ້ຍົກ ລະດັບການຊີ້ນຳ-ນຳພາ ຕາມ ທິດທີ່ໄດ້ຮັບຜົນສຳເລັດໃຫ້ສູງ ຂຶ້ນເລື້ອຍໆ ໂດຍຕິດພັນກັບວຽກ ງານປ້ອງກັນຊາດ-ປ້ອງກັນ ຄວາມສະຫງົບ, ຕິດພັນກັບການ ກໍ່ສ້າງວຽກງານພັກ, ປັບປຸງ ວຽກງານຈັດຕັ້ງມະຫາຊົນ.
ປະທານສະພາແຫ່ງຊາດ ຍົກໃຫ້ເຫັນວ່າ ຖ້າເສດຖະກິດ ພັດທະນາແຕ່ວຽກງານປ້ອງ ກັນຊາດ-ປ້ອງກັນຄວາມສະ ຫງົບບໍ່ທັນສະຫງົບ ກໍເຮັດໃຫ້ ວຽກງານການພັດທະນາເສດ ຖະກິດນັ້ນຖືກຢຸດສະງັກເພາະ ວຽກປ້ອງກັນຊາດ-ປ້ອງກັນ ຄວາມສະຫງົບ ແມ່ນວຽກໜຶ່ງ ຢູ່ແຖວໜ້າໃນການຕັດສິນບັນດາວຽກງານອື່ນໆ, ສໍາລັບວຽກ ງານສຶກສາ ເນັ້ນໃຫ້ເອົາໃຈໃສ່ ໃຫ້ລູກຫລານຂອງພໍ່ແມ່ປະຊາ ຊົນຕ້ອງໄດ້ຮັບການສຶກສາຢ່າງ ທົ່ວເຖິງ, ສ່ວນວຽກງານສາທາ ລະນະສຸກ ເນັ້ນໃຫ້ແຂວງ, ເມືອງ ເອົາໃຈໃສ່ເລື່ອງໂພຊະນາການ ຂອງເດັກນ້ອຍ, ເຫັນວ່າເດັກ ນ້ອຍອາຍຸ 8-10 ປີ ເກນຄວາມ ສູງຍັງຕໍ່າຫຼາຍສະແດງໃຫ້ເຫັນ ເຖິງວຽກງານໂພຊະນາການ ຍັງບໍ່ໄດ້ດີເທົ່າທີ່ຄວນ ໂດຍໄດ້ ຮຽກຮ້ອງໃຫ້ສອງຂະແໜງການ ດັ່ງກ່າວປະສານສົມທົບກັບອົງ ການຈັດຕັ້ງມະຫາຊົນຕິດພັນ ກັບຄອບຄົວ ຈົ່ງພ້ອມກັນແກ້ໄຂ ບັນຫາດັ່ງກ່າວ ໃຫ້ເປັນຕ່ອງໂສ້, ເປັນລະບົບທັງແຂວງ, ເມືອງ, ບ້ານ, ຄອບຄົວ ຈຶ່ງຈະສາມາດ ແກ້ໄຂບັນຫາດັ່ງກ່າວ ເພື່ອບັນ ລຸຄາດໝາຍສູ້ຊົນ ເພາະເປັນບັນ ຫາກົກທີ່້ຕັດສິນປະເທດຊາດ ຂອງພວກເຮົາສືບຕໍ່ຂະຫຍາຍ ຕົວໃນແງ່ໝັ້ນທ່ຽງ ຈຶ່ງຕ້ອງໄດ້ ມີຊັບພະຍາກອນທີ່ອຸດົມສົມບູນ ທາງດ້ານຮ່າງກາຍ, ສະຕິປັນຍາ ເພື່ອພັດທະນາປະເທດຊາດໃຫ້ ຈະເລີນກ້າວໜ້າ.ພ້ອມນັ້ນ, ຕ້ອງ ເອົາໃຈໃສ່ສູ້ຊົນໃຫ້ບັນດາປາກົດ ການຫຍໍ້ທໍ້ໃນສັງຄົມໃຫ້ໝົດໄປ ເທື່ອລະກ້າວ; ສືບຕໍ່ພັດທະນາ ເສດຖະກິດ-ສັງຄົມໃຫ້ດີຂຶ້ນ ເປັນຕົ້ນແມ່ນການພັດທະນາ ການປູກຝັງ-ລ້ຽງສັດ ຕິດພັນ ກັບການທ່ອງທ່ຽວ, ຕິດພັນກັບ ການປຸງແຕ່ງຜະລິດຕະພັນກະ ສິກຳຂອງຊາວບ້ານ ໂດຍໄດ້ ຈາກສະຕິປັນຍາ ແລະ ຫົວຄິດ ປະດິດສ້າງໃຫ້ມີຫຼາກຫຼາຍສີສັນ ເພື່ອວາງສະແດງ ແລະ ຈຳໜ່າຍ ສ້າງລາຍຮັບໃຫ້ປະຊາຊົນພາຍ ໃນບ້ານ ພ້ອມທັງເສີມຂະຫຍາຍ ຮີດຄອງປະເພນີ ແລະ ວັດທະ ນະທຳອັນດີງາມຂອງທ້ອງຖິ່ນ ເພື່ອສ້າງຄວາມປະທັບໃຈ ແລະ ດຶງດູດນັກທ່ອງທ່ຽວທັງພາຍໃນ ແລະ ຕ່າງປະເທດນັບມື້ນັບຫຼາຍ